Kasultanan Mataram kang runtuh amarga pambrontakan Trunajaya taun 1677. Kutha krajanipun dipindahaken déning Sunan Amral menyang Kartasura. Ing jamanipun Pakubuwana II, Kasunanan Kartasura runtuh amarga pambrontakane wong-wong Tionghoa kang olèh panjurung saka wong-wong Jawa anti VOC taun 1742. Kutha Kartasura kasil direbut manèh déning Cakraningrat IV, penguasanipun Medura Kulon, sekuthu VOC nanging kahanané wis rusak banget. Pakubuwana II kang nyingkir menyang Panaraga mutusaké yasa pura anyar ing désa Sala, ingkang dados kutha krajanipun Kasultanan Mataram ingkang anyar lan dipunjenengi "Kraton Surakarta".
